Ez a videó a Covering Climate Now nemzetközi médiaegyüttműködés részeként készült. Az együttműködés keretében az egész világon több mint 250 újság, köztük az Index is kiemelten foglalkozik a klímaváltozás témájával.

Csennai volt a Földön az első olyan nagyváros, ahol elfogyott a víz, és a lakók a saját bőrükön érezték meg a klímaváltozás hatását. Az ivóvizet ugyan eddig is vásárolniuk kellett, de az össze sem mérhető azzal, hogy mennyire vízre lenne szükségük fürdéshez, mosáshoz és a takarításhoz. Elutaztunk a 10 milliós indiai nagyvárosba, hogy lássuk, hogyan borítja fel a megszokott életet a klímakatasztrófa. A helyzet nem csak India miatt érdekes: az ENSZ szerint a Földön 10 emberből négyet fenyeget a vízhiány.

A videóban megjelenő, vízhiánnyal fenyegetett városok a BBC cikke alapján szerepelnek a térképen.

A projekt az Index támogatói segítségével valósulhatott meg. A strapabíró kamerát pedig a Rexfilm Kft.-től kaptuk.